Xi ftit jiem ilu, kif ħarġet l-aħbar tal-mewt ta' Dr. Victor Calvagna, Solange Magri - omm iċ-ċkejken Juan li ħalla din id-dinja s-sena li għaddiet wara ftit ġimgħat li twieled, ħalliet messaġġ biex tfakkar il-memorja mill-isbaħ ta' Dr. Victor Calvagna. Aħna ħsibna sabiex naqsmuh magħkom għax tassew juri l-karattru sabiħ li kellu dan il-Professur. Hi kitbet, "Għażiż Dr Victor Calvagna, l-ewwel darba li sirt nafek konna qed niġru fuq it-track, dejjem hekk kont attiv u tħobb l-isports. Dejjem niġri warajk għax qatt ma rnexxieli nlaħħaq miegħek. Meta dħalna l-isptar bi Juan bgħatnielek messaġġ u ġejt mill-ewwel ħdejna, qabel konna nafu x'għandu." Hu tkompli tgħid, "Inti kont il-persuna li tajtna l-aħbar kerha u kont nammirak li inti ġenitur ukoll u min jaf x'kont tħoss meta kont tagħti aħbar ħażina lill-ġenituri oħra. Kont għidtli biex jiġri x'jiġri nibgħatlek u meta bgħattlek biex nagħtik xi update dejjem irrispondejtni jew ċempiltli mill-ewwel. Nista' ngħid kont narak kuljum, iva kuljum kont tiġi tara lil Juan u dejjem ngħidlek 'inti dejjem xogħol?'" Solange tkompli tgħid, "U tidħakli u ndunajt kemm it-tfal pazjenti tiegħek kienu għal qalbek. U ma ninsa qatt kif tidħol fil-kamra l-ewwel kont isaqsini 'kif inhu Juan?'. Imbagħad issaqsini 'u inti kif int?' Ma kontx konsulent biss imma kont sirt ħabib. Dejjem nistenniek minn ġurnata għall-oħra u dejjem b'dik it-tbissima." Hi żżid, "L-aħħar ġimagħtejn li konna l-isptar kont għedtilna li n-nifs ta' Juan qed ibatti u għedtilna immorru Rainbow Ward ħa nkunu komdi qisna qegħdin id-dar u kellek raġun għax hemmhekk sibna familja oħra u li kienu jafu jieħdu ħsieb każijiet bħal ta' Juan. Ħadtna inti personali sal-ward minn Mater Dei, u mxejt magħna qalb il-kurituri tal-isptar, sakemm kont ċert li wasalna Samoc." Lejn l-aħħar hi tgħid, "Grazzi Dr. Calvagna ta' dak kollu li għamilt magħna u ma' Juan. Meta Juan ħalliena fis-19:00 inti ma kontx xogħol imma ċemplulek u ġejt mill-ewwel. Dejjem kont tiġi meta jċemplulek u dejjem irrispondejtom anke meta nqalat problema bil-lejl. Hi fl-aħħar qalet, "Mill-posts kollha li qed nara ninduna kemm kont dedikat u tħobb lit-tfal. Saħansitra ġejt il-funeral u mill-ewwel għedtli biex nibgħatlek id-dettalji kif inkun nafhom. Issa min jaf kif inti mdawwar bit-tfal u ergajt iltqajt ma Juan. Miktub Minn Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. Franza Tiskopri L-Varjant Ġdid Tal-Covid-19 IHU, 12-il Persuna Infettata "Il-Familja Ta' Abner Hija Familja Sewwa… Żgur Ħadd Minnhom Ma' Kellu Kontroll Fuq Dak Li Ġara" – Fr. Aaron Zahra "Imnalla Kien L-Uffiċjal Tas-Sigurtà Li Nduna Li Jien Tqila" - Mara Tqila Li Marret Tieħu L-Vaċċin "Jibqa' Jgħix L-Illużjoni Li L-Ħażin Hu 'L Bogħod Minnu Kemm Jista' Jkun" - Matthew Bartolo